पांच फिजिशियन, फिर भी आउटडोर में सिर्फ एक ड्यूटी पर, मरीज बेहाल
इनदिनों जिला अस्पताल का हाल बेहाल है। हालत यह है कि 5 फिजिशियन डॉक्टर होने के बाद भी जिला अस्पताल में एक भी फिजिशियन डॉक्टर आउटडोर में दिखाई नहीं देता है, जिससे मरीजों को जहां लंबी लाइनों में इंतजार करना पड़ रहा है। वहीं निजीकरण को भी बढ़ावा मिल रहा है। दूसरी ओर अन्य अव्यवस्थाओं के चलते भी मरीजों को खासी परेशानी हो रही है। ऐसे में मरीजों को अन्य चिकित्सकों से उपचार लेना पड़ रहा है। गौरतलब है कि जिला अस्पताल में चिकित्सकों की कमी है, लेकिन फिजिशियन डॉक्टर पर्याप्त मात्रा में है। जिनमें डॉ. गोविंद गुप्ता, डॉ. लखनलाल मीना, डॉ. शिशुपाल मीना, डॉ. भुवनेश बंसल, डॉ. शैलेन्द्र, डॉ. महेन्द्र सिंह, डॉ. डी.एन.शर्मा, डॉ.अमित सैनी हैं। इन डॉक्टरों के होने के बावजूद भी आउटडोर में फिजिशियन का टोटा रहता है। हालत यह है कि मात्र एक या मुश्किल से दो डॉक्टर ही मरीजों को देखते हैं। ऐसे में मरीज डॉक्टरों को तलाशते फिरते हैं या फिर घंटों इंतजार के बाद या तो वापस चले जाते है या फिर संबंधित डॉक्टर को उनके निज निवास पर दिखाना पड़ता है।
^जिला अस्पताल में डॉक्टरों के पद रिक्त चल रहे है। वहीं कमरा नम्बर 12 में दो डॉक्टर हमेशा मरीजों का उपचार करते हैं। मेडिकल ज्यूरिस्ट का चार्ज डॉ.जोखराम को दे दिया है, उनकी अनुपस्थिति में डॉ.भुवनेश बंसल एवं दोनों ही डॉक्टरों की अनुपस्थिति में डॉ.विनोद गुप्ता मेडिकल ज्यूरिस्ट का कार्य संभालेंगे। फिलहाल डॉ.जोखराम एवं भुवनेश बंसल मेडिकल पर हैं, इसलिए चार्ज डॉ.शिशुपाल मीना को दे रखा है। डॉ.रामसिंहमीना, प्रमुख चिकित्साधिकारी करौली
सीनियर फिजिशियन को सोनोलोजिस्ट का चार्ज
जिलाअस्पताल में इन दिनों सोनो लोजिस्ट का चार्ज खाली चल रहा है। जिसके चलते जिला अस्पताल में सोनोग्राफी करने के लिए सीनियर फिजिशियन डॉ. गोविंद गुप्ता को चार्ज दिया गया है। उनकी अनुपस्थिति में ही अन्य कोई अधिकृत चिकित्सक ही सोनोग्राफी कर सकता है। ऐसे में डॉ.गोविंद गुप्ता पर सोनो लोजिस्ट के साथ आईसीयू वार्ड एवं मेल मेडिकल वार्ड में राउंड करने की भी जिम्मेदारी है। जिसके चलते उनका आउटडोर में मरीज देखना संभव नहीं। वहीं दूसरी ओर डॉ लखन लाल मीना को नवीन जिला अस्पताल में नियुक्त किया गया है। जबकि वहां पर पर्याप्त रोगी नहीं पहुंच रहे है जबकि पुराने अस्पताल में रोगियों की भरमार एवं डॉक्टरों का टोटा सा नजर रहा है।
एसएमओ होने के बाद भी एमओ को मेडिकल ज्यूरिस्ट का चार्ज
जिलाअस्पताल में मेडिकल ज्यूरिस्ट की कुर्सी का किस्सा इन दिनों लोगों के लिए एक मजाकिया विषय बना हुआ है। हालत यह है कि अस्पताल के लगभग आधे डॉक्टर मेडिकल ज्यूरिस्ट की कुर्सी का चार्ज संभाल चुके हैं। जबकि सूत्रों के अनुसार मेडिकल ज्यूरिस्ट का चार्ज केवल मेडिकल ज्यूरिस्ट ही संभाल सकता है और मेडिकल ज्यूरिस्ट नहीं होने पर अस्पताल के एसएमओ (वरिष्ठ चिकित्सा अधिकारी) को एवं एसएमओ नहीं होने पर एमओ (चिकित्सा अधिकारी ) को चार्ज दिया जाता है लेकिन जिला अस्पताल में चार एसएमओ डॉ. रामसिंह मीना, डॉ. जोखराम मीना, डॉ. भुवनेश बंसल, डॉ. विनोद गर्ग के होने के बाद भी मेडिकल ज्यूरिस्ट का चार्ज एमओ को दिया जा रहा है जो नियमानुसार गलत है।
करौली. जिलाअस्पताल में एक्सरे कक्ष में जनरेटर का कनेक्शन नहीं होने के कारण इंतजार करते मरीज।
hin_Deva hin_Deva hin_Deva kas_Deva hin_Deva hin_Deva hin_Deva hin_Deva